Șefa secției de Opinii de la New York Times și-a dat demisia acuzând ziarul de "mediu iliberal".
Șefa secțiunii Opinii de la New York Times și-a dat demisia luni. Jurnalista acuză ziarul de "mediul iliberal". Scrisoarea de demisie a publicat-o pe rețelele de socializare. "Twitter nu este antetul The New York Times. Însă Twitter a devenit editorul său suprem", spune ea.
Bari Weiss, șefa secțiunii Opinii de la The New York Times, a demisionat luni atacând redacția ziarului, scrie CNN. În scrisoarea de demisie, postată de Weiss în mediul online a criticat ziarul pentru susținerea a ceea ce numește ea "mediu iliberal" și a denunțat spiritul partizan din redacție."Twitter nu este antetul The New York Times", a scris Weiss. "Însă Twitter a devenit editorul său suprem." spune ea."Poveștile sunt alese și povestite într-un mod pentru a satisface cele mai înguste părți din audiență, mai degrabă decât pentru a permite unui public curios să citească despre lume și apoi să tragă propriile concluzii", adaugă jurnalista.Weiss a mărturisit că a fost acuzată de nazism și rasism de proprii săi colegi pentru că avea opinii diferite și că a fost supusă unui bullying constan din partea lorȘtirea plecării lui Weiss a fost anunțată pentru prima dată de Vice Media și confirmată de The Times. Kathleen Kingsbury, editorul paginii editoriale i-a mulțumit lui Weiss pentru contribuțiile aduse ziarului.Weiss s-a numărat printre zeci de intelectuali americani și internaționali – între care premiați Nobel, scriitori ca Salman Rushdie și JK Rowling – care s-au plâns într-o scrisoare deschisă că democrația este adânc afectată de corectitudinea politică și au cerut stângii americane să renunțe la intoleranță față de pozițiile contrare.